tomron87/hebrew-wikipedia-sentences-corpus huggingface dataset:
מים סוערים: החבורה שטה על זוג סירות לצד זיינה בנהר ובדרכם נתקלים במספר ברכיוזאורוסים הרועים בנהר, אם כי הם נבהלים מהסירות ומסכנים את החבורה שנאלצת לחבור לסירה אחת.
קנג'י לעומת זאת מחליט להסתכן, להגיע לסירה שנשארה מאחור ובעזרת אקדח זיקוקים להסיט את הברכיוזאורוסים מהסירות עד שהחבורה מתרחקת מהם.
עם זאת יאז ודריוס מודאגים מהתנהלותו רודפת הסיכונים של קנג' או מחוסר הטאקט שלו בדיבורו על ברוקלין ועל אביו.
בינתיים ברוקלין מגיעה לדובאי ומצליחה בעזרת רוני למצוא את הברוקר שמתבררת כאשה.
היא מגיעה מחופשת לשליחת אוכל לקומה שלה ושם היא נתקלת בסויונה סנטוס.
סויונה מבקשת לצייר אותה וברוקלין מסכימה אך מתברר שהיא ידעה על מהלכיה של ברוקלין, חושפת אותה ומובילה אטרוסירפטור בשם "רד" להתקרב אליה ואומרת לה שהוא יפגע במי שיכוונו עליו בלייזר, מדגימה לה איך "רד" מתקיף כסא.
כמו כן סויונה מודיעה לה שהיא עלתה על החבורה שלה בסנגל ומנסה לתפוס אותם, מה שגורם לברוקלין לנסות לברוח אם כי "רד" מדביק אותה.
ברוקלין בכל זאת נמלטת למעלית ואז מתקשרת לבן המופתע, מזהירה אותו מסויונה ואנשיה.
במעלה הנהר: החבורה מפליגה בנהר כשמתוך המים מתקרב אליהם היפופוטם נרגז.
קנג'י מצליח להרגיע אותו בעזרת מנגואים אך בטעות זורק עליו אחד והוא מתקיף את הסירה שלהם ומטלטל אותה מטה, מה שגורם לנפילת הפלאפון של ברוקלין לתוך פיו וקנג'י כמעט נהרג בניסיון להחזיר אותו מההיפופוטם.
החבורה נמלטת ממנו למים עמוקים ומצליחה להגיע לבר של דודה של זיינה.
ואולם המקום נראה נטוש ונמצאת בו אף גופתו של סאליבן שנטרף בידי דינוזאור, מה שמרמז שהדינוזאורים השתחררו מהמכולות.
החבורה מנסה להמשיך לנוע אך מופרעת בידי להקת שקנאים המוברחים בידי פטרנודון.
ואולם הפטרנודון נטרף בידי סוכומימוס נוסף אשר גרם לבר להינטש.
הסוכומימוס רודף אחרי החבורה ודריוס וקנג'י מופרדים מהשאר בעוד היפופוטם תוקף את החבורה וגורם ליאז להתרחק לעבר הסוכומימוס.
הסוכומימוס נפגש מול ההיפופוטם ומתחיל קרב ביניהם, מה שעוזר לחבורה להימלט בסירות אם כי יאז נפגעת בשוגג מזנבו של הסוכומימוס ומאבדת את הכרתה והחבורה מאבדת אותה.
בינתיים ברוקלין מחליטה להעלים רמזים אליה וחוסמת את רוני כדי להציל אותה ואת חבריה ואז מגיעה מחדש לחדרה של סוינה, מצליחה לגנוב לה את הלייזר ולאיים עליה עם האטרוסירפטור.
עם זאת ברוקלין מבקשת למשוך אותה לעבודה משותפת וכך קונה את אמונה של סויונה.
למשימתה הראשונה היא מסכימה לברוקלין שתתלווה אליה למעוז סודי בסנגל, בו נמצאים החבורה.
כל הלילה: בלילה החבורה תרה אחרי יאז וסמי קוראת להחזיר את הסירות לכיוונה, למרות אזהרתה של זיינה מהחיות המסוכנות ששם.
יאז מתעוררת ומגלה את הסוכומימוס אוכל מההיפופוטם לאחר שהביס אותו ולאחר מכן נרדם.
היא מצליחה להשיג פנס ולטפס על עץ אך בטעות מושכת דימורפודונים לעברה ואלה מעירים את הסוכומימוס שטורף כמה מהם אך מתמקד לאחר מכן ביאז, אפילו שוחה בנהר לעברה ורק במזל היא נמלטת ממנו.
החבורה מתחמקת בעצמה מלהקת הדימורפודונים ואחד הדימורפודונים ניצוד בידי אריות שארבו לו.
גם יאז מותקפת בידי אריה אך זה נטרף בידי מג'ונגזאורוס שנמלט מהספינה והמג'ונגזאורוס מאתר אותה, בדיוק כאשר הסירות מגיעות לעברה.
יאז מתאחדת עם החבורה שיוצאת מהסירות והחבורה מותקפת בידי המג'ונגזאורוס וגם בידי הסוכומימוס הפורץ מהנהר.
ואולם שני הדינוזאורים נלחמים ביניהם עד שהמג'ונגזאורוס הורג את הסוכומימוס בנשיכה בצווארו ומנסה לתפוס גם את החבורה השטה בסירות הרחק ממנו.
בינתיים ברוקלין מנסה להזהיר את החבורה מסויונה לפני טיסתם מדובאי.
שותפים למעבדה - חלק א: החבורה עוברת את הנהר בהצלחה ומגיעה למבנה בתוך חוות תרנגולים אליה כנראה הובאו גבה והביצים החטופות.
החבורה נכנסת פנימה אך מותקפת בידי זוג מונולופוזאורוסים הכלואים בשרשרת.
החבורה נרגעת אך בהמשך המונולופוזאורוסים פורצים את השרשרת מה שגורם להם לברוח מבעד לדלת בעוד קנג'י ובן מופרדים ונכנסים לתוך פיר כניסה תת-קרקעי למבוך דלתות.
שאר החבורה מגיעים למעבדה גדולה בתוכה שיבוטים רבים ובמרכזה בור חלול.
לפתע קפטן לאנג מופיע מאחוריהם בבריחה מאטרוסירפטור והחבורה בורחת למרכז הבור.
קפטן לאנג מנסה לבוא איתם אך נתפס ונהרג בידי האטרוסירפטור.
במרכז הבור החבורה מרגישה בטוחה אך למעשה נמצאים במכלאה של בריוניקס עיוור והאחרון משתמש בשמיעה חדה כדי להגיע לחבורה.
למזלם כלוב ובתוכו גבה מגיע מעליהם והם נכנסים לתוכו אך דריוס מאחר להיכנס והכלוב עולה בלעדיו.
הוא תופס לזמן קצר את הכלוב אך נופל והבריוניקס מאחוריו.
בינתיים קנג'י מגיע לחדר בקרה בעוד בן מגיע לחדר מקצה אחר ובו מוצא את הביצים.
להפתעתם ברוקלין מגיחה ומדברת עם בן לפני שלוקחת את הביצים וקנג'י שומע אותם מזועזע.
שותפים למעבדה - חלק ב: ברוקלין מגיעה עם סויונה לסנגל ומסיעה אותה לחוות התרנגולים שם הם פוגשים בקפטן לאנג.
עם זאת סויונה לא מתלהבת משחרור הדינוזאורים שלה לרבות המג'ונגזאורוס.
היא מגיעה למעבדה של ד"ר סאר ומבקשת שיעבור על המלאי תוך שהיא מחליטה להיפטר עם "רד" מקפטן לאנג על כישלונו והאחרון כושל בבריחה עד למותו.
ברוקלין בינתיים עולה על חבריה בעודם לכודים בבור עם הבריוניקס ומצילה אותם באמצעות שליחת המכלאה שמעליהם לעברם, כולל הצלה של דריוס מהבריוניקס והעלתו לתוך המכלאה.
החבורה צופה בעוד ברוקלין במריבה בין ד"ר סאר לסויונה עקב התנהלותו שגרמה למות צוות התפעול וזעמו על סויונה, עד שהאחרון מנסה להפיל אותה לכלוב הבריוניקס.
שניהם מתחילים ליפול אך סויונה ניצלת בידי ברוקלין בעוד ד"ר סאר נאלץ לברוח מהבריוניקס.
סויונה שולחת את ברוקלין להחזיר את הביצים וכשהיא עושה זאת היא מגלה את בן ומזהירה אותו מסויונה, תוך שהיא מודה שהיא פועלת על מנת שהאחרונה תיעצר על פשעיה.
איחוד: קנג'י הזועם מתעמת עם בן שמתוודה שברוקלין הכריחה אותו להתרחק.
ברוקלין ממשיכה לנוע עם סויונה שמתוודה שתוכניתה לפוצץ את המעבדה כדי לקבור ראיות אך הם מותקפים בידי ד"ר סאר המצליח לשלוט בבריוניקס וסויונה שולחת את "רד" כנגדו וזה מצליח להטות את הבריוניקס נגד ד"ר סאר מה שמוביל לטריפתו בידיהם.
סויונה וברוקלין ממשיכות בעוד החבורה מתאחדת בנוסף לגלימימוס גבה ויוצאים מהמתחם.
עם זאת הבריוניקס מתקיף אותם שנית וסויונה מחשיכה את האורות כדי שלא יצליחו להינצל.
רק לפני שסויונה וברוקלין יוצאות, ברוקלין מפעילה את ההתראה נגד הבריוניקס וכך מחזירה את האור ומצילה את החבורה.
אז סויונה מפציצה את האתר ומנסה לברוח למטוס.
החבורה מדביקה אותה בעזרת אביה של זיינה, אוסמן ולפני עלייתם של האחרונים למטוס עבור פגישה עם מנכ"ל "ביוסין" קנג'י אוחז בידה של ברוקלין כששאר החבורה מאחוריו.
ואולם ברוקלין נחושה להפיל את סויונה אומרת שהיא תמשיך בתוכניתה בלעדיהם, אם כי משאירה להם את ביצתה של באמפי (תוך הטעיה של סויונה).
החבורה צופה בה ובסויונה טסות הרחק מהמקום.
עונה שלישית: העונה השלישית עלתה לנטפליקס ב-3 באפריל 2025:
מטען עודף: בתחילת הפרק פרופסור צ'אק דסאי, ממתנגדי ביוסין מותקף בידי המאמנת ואחד האטרוסירפטורים שלה שלוחשת לו הוראה מסתורית.
החבורה ההמומה מכך שברוקלין נטשה אותם למען סויונה מנסים לצאת אחריה ונתקלים במטוס חילוץ של בארי סמבן, מסוכנות המודיעין הצרפתית.
בארי מעלה אותם כדי שיחזרו הביתה ומעלה גם קנטרוזאורוס פצוע, אותו הוא רוצה להוריד במינכן, תוך שהוא רוצה לחקור את מעורבות החבורה במעשיה של סויונה.
ואולם הקנטרוזאורוס המשותק מתחיל לפרכס וסמי מחליטה לעורר אותו, אם כי הוא מתחיל להשתולל במטוס הממריא ובטעות דוקר את המטוס וגורם לו להתרסק, כאשר רק הניווט של קנג'י את המטוס גרם לחבורה לשרוד תוך שסמי מצריכה לשתק אותו שנית.
החבור נוחתת על גבול צפון איטליה ובורחת מבארי כדי לא להיעצר.
בינתיים סויונה מושיטה לברוקלין מתנה - יד תותבת אלקטרונית.
וילת פרדיסו: החבורה נוסעת ברכב לעבר הוילה של חברתו של בן באיטליה.
החברה, ג'יה פותחת להם ומארחת אותם בביתה של סבתה, נונה בעוד קנג'י בודק את הביצה של באמפי ללא הפסקה, אם כי ג'יה מזהירה אותם מסבתה מאחר שהיא שונאת דינוזאורים.
דריוס וקנג'י פונים בבוקר לקנות מצרכים אך בכביש מותקפים בידי דינוזאור מסתורי מנוצה - פירורפטור.
בעודם במכונית הביצה נבקעת אם כי הדינוזאור הקטן נעלם בתוך הבית.
כשקנג'י מגיע הוא נתקל באנקילוזאורוס בקטן וקורא לו "חלקלקי", אך מסתיר את נוכחותו מנונה.
בינתיים ברוקלין וסויונה מתכננים להגיע לשוק השחור במלטה.
חצר המלכה: לאחר שבן מקבל הודעה מברוקלין החבורה מפולגת ביחסה אליה והאם לעזור לה מול סויונה, בעוד קנג'י לוקח את "חלקלקי" החוצה ונתקל בנונה הזועמת.
עם זאת הוא משכנע אותה להשאיר את "חלקלקי", אך לאחר שהאחרון צריך להתפנות נונה מוציאה אותו מביתה והוא נעלם לבהלת קנג'י.
בינתיים ברוקלין וסויונה נוחתות במלטה כדי לסחור עם לוויס דודג'סון בדינוזאורים בתמורה לשליטת סויונה על השוק השחור של הקטקומבות.
ברוקלין מגיעה להחזיר את תיקו של דודג'סון ואז שולחת הודעה לבן.
ביציאתה היא נתקלת במאמנת עם האטרוסירפטורים אותם היא מפנה לעברה.
עם זאת סויונה עוצרת אותה ומזהירה אותה מלהתקרב לברוקלין.
סויונה ודודג'סון מודיעים על ההצלחה באיום על פרופסור צ'אק דסאי, יועץ של האו"ם שהתנגד לביוסין, ודודג'סון מורה לסויונה להיפטר מיועץ אזורי איטלקי באמצעות האטרוסירפטורים.
סויונה מתנגדת אך דודג'סון בשיחה עם המאמנת מנסה להוליך את האחרונה נגד סויונה.
בינתיים הפירורפטור המנוצה טורף אדם שחיפש את כלבו.
שריפה בכיכר: חלקלקי הבורח מגיע לכיכר ואחריו החבורה יחד עם ג'יה ונונה בחיפושים אחריו.
הם מוצאים אותו אך הוא מותקף בידי הפירורפטור, בעוד נונה מסיחה את דעתה מהפירורפטור ומצילה את חלקלקי, להפתעת קנג'י.
עם זאת באותו זמן כשהפירורפטור נסוג הוא מותקף בידי שלושה אטרוסירפטורים, אותם שלחה המאמנת ובמהומה החבורה בורחת מהם ונתקלים במאמנת שלוכדת באמצעות האטרוסירפטורים את הפירורפטור במטענית.
דריוס מצליח לשים לב שהמטענית היא של חברת ביוסין ומעודד את חבריו לעזור לברוקלין להיחלץ מהחברה.
בינתיים סויונה מגלה שהיועץ האזורי נהרג בידי האטרוסירפטורים והמאמנת, בניגוד לפקודתה ובעצבים היא שוברת את הטלוויזיה, אם כי שומרת את רגשותיה מדודג'סון.
ברוקלין מנסה לעזור לה לעלות על מידע מהשוק השחור של הדינוזאורים ונשלחת לבדוק את הדינוזאורים הנמכרים.
היא מגלה עניין בליסטרוזאורוס תוקפני ומדברת עם המוכר שלו כדי להתחפר בעסקים.
רתיחה: החבורה עוד חלוקה על יחסה מול ברוקלין וסמי מחליטה להתקשר לברוקלין כדי לראות מה איתה אך ברוקלין לא יכלה לדבר איתם.
היחסים בין סמי ליאז מסלימים והם נפרדות בעצב אחת מהשנייה כאשר סמי וקנג'י מחליטים שלא לחבור לחבורה להציל את ברוקלין במלטה.
ברוקלין עוזבת את המוכר וקולטת אדם העוקב אחריה.
היא לוכדת אותו לפינה כשמתברר שהוא עיתונאי בשם דאבי, הקורא לה להשתתף איתו בחשיפת מזימות ביוסין.
ברוקלין בתחילה מרתיעה אותו בשימוש בליסטרוזאורוס אך מחליטה לשתף איתו פעולה.
בהמשך היא וסויונה מוצאות את המאמנת וסויונה מאיימת עליה בלייזר באמצעות האטרוסירפטורים שלה.
עם זאת היא מחליטה במקום למכור אותם כדי להפריד אותם מהמאמנת.
בינתיים המטענית של הפירורפטור גורמת לתאונה ונתקעת בשולי הכביש.
במסווה: החבורה מתפצלת כאשר קנג'י וסמי נשארים אצל ג'יה ונונה יחד עם חלקלקי לפני יציאתם לארצות הברית בעוד השאר מחליטים לנסוע למלטה להציל את ברוקלין.
בינתיים ברוקלין מצלמת סרטון על האטרוסירפטורים כדי לעזור לסויונה למצוא קונה.
להפתעתה היא מוצאת את דאבי ואומרת לו להתרחק אך הוא ממשיך במחקר על ביוסין תוך וידוי על הארבה הענק שדודג'סון ייצר.
סויונה מתקרבת וכדי להציל אותו ברוקלין מכניסה אותו למכלאה עם אחד האטרוסירפטורים, שם הוא נלכד עד שסויונה עוזבת.
דאבי ההמום מחליט לנתק קשר מברוקלין לאחר שאיימה עליו בלייזר שהוא לא מכיר אותה.
החבורה מגיעה למלטה ומנסה להיכנס לקטקומבות אך בכניסה הם מזועזעים מהיחס לדינוזאורים ואימונם ללחימה.
להפתעתם הם מזהים את ברוקלין מחופשת ממולם.
החלטות, החלטות: ברוקלין נפגשת עם החבורה ומבקשת ממנה עזרה בשמירה על דאבי וניסיון לחשוף את סויונה לפני שתשתלט על השוק.
בן מצליח לאתר את בארי סמבן ומתקשר אליו, מופתעים כשגם הוא ואנשיו נמצאים בשוק השחור בדרכם לסויונה.
ברוקלין נפרדת מהם ומגלה את דאבי שהובל למלכודת ואז רואה את המאמנת.
היא קוראת לה לבטל את ניסיון החיסול אך ללא הועיל, אם כי היא מתמקדת בה והודפת את דאבי לקיר שם הוא מתמוטט ומתעורר מאוחר יותר.
המאמנת לוכדת את ברוקלין, מוציאה את ידה האלקטרונית ומאיימת שתוביל אותה לאטרוסירפטורים שלה.
בינתיים קנג'י וסמי נוסעים עם ג'יה וחלקלקי למעבורת והם נתקלים במטענית של הפירורפטור החונה.
הם מגלים שהפירורפטור לא בפנים אך קולטים ארבה ענקי שהשתחרר וזה מגע בגלגל המטענית.
הארבה המעופף נחטף בידי הפירורפטור והשלישייה מתחבאת במטענית ממנו.
הוא עוזב והם מחליטים לעלות אחריו כדי להזהיר את האנשים ממנו.
אין מוצא: קנג'י וסמי לצד ג'יה יוצאים אחרי הפירורפטור הנוסע לכיוון אתר סקי והם מזהירים אותם מהדינוזאור.
אם זאת הכריזה לא עובדת, מה שמאלץ את קנג'י וסמי לדהור באופנועי שלג כדי למנוע מהדינוזאור לטרוף אנשים ולהבריח אותו מהאזור, בעוד ג'יה מצליחה להפעיל את הכריזה.
עם זאת בבריחתו מהאתר הוא גורם למפולת שלג המכסה את קנג'י וסמי.
בינתיים ברוקלין לכודה בידי המאמנת מוליכה אותה מתחת לקטקומבות בחיפוש האטרוסירפטורים, אותם הם מגלים במשאית למכירה.
בעודם מסתתרים בתוך המשאית מסויונה המוכרת אותם לריאד באמצעות ריין דלקורט, ברוקלין פונה נגד המאמנת ומנסה לפגוע בה, מה שמחולל קרב.
החבורה מתאחדת עם דאבי המנסה לעזור להם ומוביל אותם אל היד האלקטרונית של ברוקלין.
לפתע הקירות מתמוטטים והחבורה נאלצת להימלט מדינוזאורים שהשתחררו ורצים לעברם.
מרדף מתמשך: ג'יה מחפשת את קנג'י וסמי הלכודים ומוצאת ומצילה אותם.
כאשר הם מודים לה היא מסבירה להם שפספסו את הטיסה הביתה אך הם מחליטים להישאר כדי לנסות להוציא מהעמק של "ביוסין" את האנקילוזאורוסית "באמפי", שנחטפה.
דריוס, יאז, בן ודאבי בורחים מדינוזאורים וגם מהארבה הענקי שהשתחרר, כאשר תוקף אותם בריוניקס.
החבורה מצליחה לברוח לחדרו של דודג'סון כדי לחפש את ברוקלין בעוד מכירת האטרוסירפטורים משתבשת עקב הכאוס, אך נאלצים לצאת כאשר החגבים תוקפים את הזכוכיות ונמלטים אז לרחוב.
הם בורחים מצנטרוזאורוס וזוג דימורפודונים לתוך ואן ובן מגלה בידה האלקטרונית של ברוקלין שבב בו מידע מברוקלין על האזור בו סויונה מנסה לעלות על מסוק של "ביוסין".
ברוקלין בינתיים נתקעת כאשר המשאית שבה הייתה נהדפה והיא מנסה להיחלץ כשהמאמנת לא עוזרת לה.
סויונה נעצרת בידי בארי, תוך שהיא שולחת את השבב לאוון כדי להפנות את האטרוסירפטורים נגדו.
לאחר מכן היא מפעילה פצצה כדי ללכוד מתחתיה את בארי.
ברוקלין מצליחה לצאת והולכת לכיוונם של המאמנת ושל סויונה, שניהם בדרכם למעבר גדול שאליו יגיע המסוק.
אתם לא נהנים: סויונה מגיעה לחורבות האמפיתיאטרון ואחריה המאמנת הזועמת על מכירת האטרוסירפטורים שלה והם מכות אחת את השנייה, כאשר ברוקלין גם מצליחה להכיע.
בינתיים החבורה רוכבת על אופנועים במטרה להגיע לברוקלין ומוצאים אותה לבסוף לפני הקרב, כמו גם מוצאים את בארי באמצעות הטלפון שלו ומחלצים אותו מהריסות.
המאמנת שולחת את האטרוסירפטורים שלה נגד סויונה אך מתברר שיש לה קרנוטאורוס נשלט והיא קוראת לו להגיע.
הקרנוטאורוס הורג את אחד האטרוסירפטורים והשאר מפסיקים להילחם.
המאמנת עומדת מול הקרנוטאורוס בניסיון להרגיע אותו, אך הוא לא מתרשם וטורף אותה.
החבורה מגיעה וסויונה מנסה להזדרז למסוק, אך ברוקלין מתעמתת עם חבריה.
מתברר שברוקלין מרחה את הזמן עד שהסוכנות הצרפתית תגיע ואלה מרדימים את הקרנוטאורוס ועוצרים סופית את סויונה, כך שהחבורה שבה להתאחד.
לאחר מכן הם מחליטים להמריא במסוק לעמק ביוסין כדי לעצור את דודג'סון.
בינתיים סמי וקנג'י נפרדים מג'יה וממשיכים לעמק ביוסין, כדי לחפש את באמפי.
עונה רביעית: העונה השלישית עלתה לנטפליקס ב-20 בנובמבר 2025:
הגעה: ברוקלין, דריוס, בן ויאז מגיעים לעמק ביוסין באמצעות מסוק אך מותקפים בידי קוואצלקואטלוס, אותו מערכת ההרתעה של העמק מרתיעה.
הטייס האוטומטי של המסוק גורם להם לנחות על גג המטה של ביוסין, בו הם נפגשים עם ארנסט, העובד כעת עבור "ביוסין".
ברוקלין נקלעת לעימות עם דריוס החושד בה בניסיון לתמרן אותם.
בינתיים קנג'י וסמי נכנסות לעמק במכונית של ג'יה ומגיעים לשער.
הם מזהים את דודג'סון, המשלב בעמק את הטירנוזאורוסית רקסי, אם כי הגעת הג'יגנוטוזאורוס מבריחה אותה.
קנג'י מנסה לרכוש את באמפי מדודג'סון, אך זה מסרב.
עם זאת קנג'י מאיים לחשוף את הארגון לתקשורת עם מידע על האטרוסירפטורים המאומנים והפירורפטור הנמלט ודודג'סון מסכים בחוסר רצון להצעתם ומוביל אותם אל הבסיס.
המבוך: ארנסט מתגנב לקבוצה של ברוקלין בניסיון לסחוט אותה, אך ברוקלין מצליחה להיפטר ממנו תוך גניבת צמיד הרדיו שלו, כדי לגשת למעליות, בעוד דריוס ממשיך לחשוד בה, וברוקלין ויאז מוצאות אטרוסירפטור מתבגר שנשלח למתקן אימונים.
בשיחה של מדענים במתחם הם שומעים שהוא בשליטתו של ד"ר הנרי וו ואלה מנסים לשלוט בהם בתג לייזר, אם כי הם מצליחים להימלט ולהרוג אותם, מה שעוזר לחברי הקבוצה להימלט.
בינתיים דודג'סון מביא את קנג'י וסמי להיפרלופ ולאחר שהוא עוזב סמי מגלה לקנג'י שהיא עזבה את משפחתה לאחר שהסכימו לעבוד עבור "ביוסין".
הם מגיעים ומחפשים את באמפי, אך מבינים שדודג'סון הטעה אותם ושלח אותם לעמק שבו דילופוזאורוסים.
פנים מוכרות: קנג'י וסמי מצליחים להתחמק מהדילופוזאורוסים וסמי מנסה לאתר את באמפי באמצעות הטאבלט שלה, אך מגלה שהוא נשבר במנוסת הדינוזאורים והם נאלצים להחזיק מעמד אל מול הדילופוזאורוסים, תוך שהם מגוננים על חלקלקי.
בינתיים ברוקלין מתעמתת עם שאר החבורה הכועסת עליה ובהמשך מוצאים את ד"ר הנרי וו.
להפתעתם הם מגלים שהוא מבקש את עזרתם לעצור את "ביוסין" ולתקן את נזקיו.
הוא מגלה שדודג'סון עיוות את המחקרים שלו לטובת רכישת נשק של דינוזאורים ובעוד הוא מוחק את הנתונים מהשרתים הראשיים הוא צריך את עזרתם למחוק את שרתי הגיבוי, המצויים בצד שני של העמק.
הקבוצה עוזבת במכונית של ד"ר וו ומצילה את קנג'י וסמי מהדילופוזאורוסים, תוך שהם גם מחפשים את באמפי.
עם זאת החבורה במכונית נרדפת בידי הג'יגנוטוזאורוס של העמק.
החיפוש: החבורה בורחת מהג'יגנוטוזאורוס ומגיעה למתקן מחקר מרוחק, שם ברוקלין מתנצלת בפני דריוס על מעשיה וקנג'י מבחין בהגעת מטוס לעמק.
הם לא מוצאים במאחז דבר, אך מגלים מאחזים נוספים קרובים.
החבורה עוזבת במכונית לאחר שעדר פכירינוזאורוסים מותקפת בידי רקסי, אך הגלגל שלהם מקבל פנצ'ר.
ברוקלין וקנג'י מחליפים יחד את הגלגל ומנהלים שיחה על יחסיהם בעבר וגם יאז וסמי מחדשים את הקשר שלהם.
לאחר שהגלגל מתוקן הם ממשיכים בנסיעה, אך מותקפים בידי הג'יגנוטוזאורוס שנתקל ברקסי.
בעוד שני הדינוזאורים נלחמים, החברוה חולפת ביניהם למאחז הבא.
הם מוצאים מידע על נתוני ביוסין האכזריים כלפי הדינוזאורים והורסים את שרתי הגיבוי.
תן וקח: החבורה מתכוננת לעזיבה ושוב מותקפת בידי קוואצלקואטלוס, כך שהם נשארים במאחז.
סמי מצליחה לגלות שבאמפי נמצאת במרפאה.
דריוס מסיח את דעת הפטרוזאור מהקבוצה, אך כשהם נמלטים הוא מרים את המכונית שלהם על עץ.
קנג'י עוזר לשאר להתקדם לגג המכונית וסמי כמעט נופלת, אך ניצלת.
המכונית נופלת מהעץ ומפעילה אזעקה, המושכת דינוזאורים רבים לעבר החבורה הנמלטת.
ברוקלין מסיחה את הדינוזאורים מהקבוצה ובן מציל אותה לפני שהיא נמחצת.
ברוקלין נשברת בבכי לאחר שהחבורה איבדה את האמון בה, עקב מעשיה בעבר.
בן לפתע נפגע קשה מזנב של סטגוזאורוס חולף.
אש: בן שנפגע בבטנו מאבד דם במהירות ודרוס וקנג'י מלווים אותו לעבר בית החולים של העמק כשהם נעים באיטיות בלילה.
החבורה מופתעת מנחיל חולף של ארבה ענקי בוער, המצית כל מה שבדרכם.
החבורה הנמלטת נתקלת בתריזינוזאורוס עיוור ועצבני הרודף אותם, אך הם מצליחים להיכנס בזמן לבית החולים ולסגור את הדלתות.
מצבו של בן מתחיל להחמיר אך הוא מתעקש שיחפשו את באמפי במקום להישאר איתו.
ברוקלין מתפייסת עם סמי ודריוס וקנג'י מחפשים אספקה רפואית, בעוד יאז נשארת עם בן.
החבורה מתאחדת לצד באמפי ואספקה רפואית רבה והם מציגים לבאמפי את בנה, חלקלקי.
המצב רוח של בן משתפר אך לפתע האזעקה של המרפאה נדלקת.
כמה אנחנו חזקים: נשמעת אזהרה ברמקול המודיעה שהחל נוהל "רעייה מרחוק", להובלת הדינוזאורים של העמק למקום מבטחים מהלהבות.
בן שמטופל אך עדיין סובל מכאבים וקנג'י נשאר איתו בעוד יאז וסמי מובילים את באמפי וחלקלקי למקום בטוח.
ברוקלין ודריוס מחפשים אמצעי תחבורה ובחיפושיהם מוצאים את ארנסט, שהיה תקוע למטה לאחר שהצמיד שלו נגנב.
ארנסט מחליט לפנות את הקבוצה לשדה תעופה בהיפרלופ וברוקלין מתנצלת על הגניבה ממנו, כאשר הוא ושני עובדים נוספים עוזבים.
דריוס מגלה את התוכנית לבן אך קבוצת דילופוזאורוסים פורצת למרפאה וקנג'י ובן בורחים למעלית.
קנג'י מחליט לעצור לבדו את הדינוזאורים ושולח את בן להיפרלופ, אך זה מסרב לעזוב בלעדיו.
בסוף שניהם עולים על ההיפרלופ בזמן אך החשמל בעמק מתנתק ותוקע אותם.
כיבוי אורות: בעוד הההיפרלופ נתקע הדלתות נפתחות ודילופוזאורוס מתקרב לקנג'י ובן, אך לפני שנכנס ברוקלין מצליחה לאפס את החשמל והם ניצלים, אף שהכיוון של הנסיעה חוזר אחורנית.
יאז וסמי המתאחדים שנית ומתנשקים, עוזרים לבאמפי וחלקלקי למצוא מקלט ומנווטים בין הדינוזאורים הרבים שפונו וחקלקלי ניצל ממעיכה רק תודות להתערבות אנקילוזאורוס אחר, אשר מתגלה כאביו.
יאז וסמי נפרדים מהם בעזרתה של ברוקלין וחוזרים.
בן הפצוע מתחיל להזות והוא וקנג'י יורדים מההיפרלופ והולכים את הדרך ברגל.
דריוס צופה בשידורי אבטחה בדודג'סון, אשר נכנס להיפרלופ, רק בשביל להיהרג בידי הדילופוזאורוסים שרדפו את בן וקנג'י.
החבורה מתאחדת ומנסה להתפנות במסוק בו הגיעו, אך זה ממריא בלעדיהם.
ללא תקווה לעזוב בן מתקשה לנשום ומתעלף.
פרידה: החבורה מכניסה את בן המעולף למקלט כשהכרתו חוזרת אך הוא שוב נכנס להזיה.
כשהוא מזכיר את ג'יה, קנג'י נזכר שהמכונית שלה, בה הוא וסמי נכנסו לעמק עדיין צריכה להיות בשער.
ברוקלין וקנג'י פונים להחזיר את המכונית את מותקפים בידי קבוצת אטרוסירפטורים.
דריוס מרתיע אותם והם נכנסים למכונית ונוסעים לשדה התעופה.
המצב של בן ממשיך להידרדר כשהמכונית נתקעת בבוץ ומותקפת שוב באטרוסירפטורים המקיפים אותם, אך אלה נמלטים בידי רקסי ושני טירנוזאורוסים נוספים המתקרבים ונותנים זמן לחבורה לברוח לשדה התעופה, בעוד המסוק האחרון עומד לעזוב.
בן וקנג'י מוטסים לבית החולים בעוד השאר נשארים לעזור לעובדי ביוסין לטפל בדינוזאורים הפצועים בעמק.
בהמשך ג'יה מגיעה ומביאה את בן להתאושש בביתו של דריוס בקליפורניה, בו מתגורר קנג'י.
דריוס נשאר לעזור לדינזוארים בעמק ביוסין, בו התיישבה משפחתו של באמפי, בעוד ברוקלין עומדת להצטרף אליו.
יאז וסמי עובדות לצד ד"ר הנרי וו ומנהלות קבוצה עבור חקלאים שנפגעו מנזקי הארבה הענקי, בעוד סמי וברוקלין לומדות להתחבר מחדש למשפחותיהם.
פול-מיקל וויליאמס - דריוס באומן, חבר בשישיית נובלר ועובד לשעבר ב"מחלקת היצורים הפרהיסטוריים" (מי"פ).
אחיו הקטן הביולוגי של ברנדון ואחיו המאמץ של קנג'י לאחר שחזרו לפני שש שנים מ"פארק היורה".
שון גיאמברון - בן פינקוס, חבר שישיית נובלר וסטודנט בעל תיאוריות קונספירציה.
חברה של ג'יה המגיע לבקר אותה בעונה השלישית.
בן הוא הראשון לגלות שמישהו עוקב אחרי החבורה ומנסה להרוג אותם.
דארן בארנט (מחליף בתפקיד את ריאן פוטר) - קנג'י קון, חבר בשישיית נובלר, מדריך טיפוסים ואחיו המאומץ של ברנדון ודריוס לאחר שחזרו לפני שש שנים מ"פארק היורה" והחבר לשעבר של ברוקלין, המוטרד מהיעלמותה.
רייני רודריגז - סמי גוטיירז, חברה בשישיית נובלר בעלת חווה גדולה בטקסס.
בת זוגה של יאז מאז שהם יצאו מ"פארק היורה" מלפני שש שנים.
קאוסאר מוחמד - יאזמינה "יאז" פדואלה, חברה בשישיית נובלר הלומדת בקולג' על אי נטול דינוזאורים ובת זוגה של סמי.
קירסטן קלי (מחליפה בתפקיד את ג'נה אורטגה) - ברוקלין, חברה בשישיית נובלר ובת זוגו לשעבר של קנג'י.
ברוקלין הותקפה בנסיבות מסתוריות, נעלמה ונחשבה למתה, אם כי בפועל שומרת על זהות בדויה לאחר שאיבדה את ידה.
סומיילי מונטנו - מאמנת הרפטורים, אשה אכזרית שקטה, המאמנת אטרוסירפטורים לצוד אנשים ובייחוד את "שישיית נובלר".
היא נהרגת לאחר בגידתה בסויונה המשסה בה קרנוטאורוס שטורף אותה.
בנוסף סומיילי מדבבת תפקידים קטנים כמו עיתונאים וטייסת.
דיצ'ן לקמן - סויונה סנטוס המכונה גם המתווכת (עונה 2-3), אשה אכזרית המאמנת את האטרוסירפטורים לציד אנשים ועוסקת במכירת דינוזאורים ואף בשיבוטם המלווה את ברוקלין בעיסוקה.
היא נעצרת לבסוף בידי בארי והמודיעין הצרפתי.
יוג'ין קורדרו - מתאו (עונה 1), עובד לשעבר במי"פ שהיה באזור בלילה בו ברוקלין נהרגה לכאורה.
כרמן מור - רוני (עונות 1-2), הממונה לשעבר על דריוס בחברת מי"פ עד שפותר בעקבות "מותה" של ברוקלין.
התגלה שיש לה קשרים סודיים עם ברוקלין.
אנדרו קישינו - דניאל קון (עונה 1), אביו המנוכר של קנג'י שהשתחרר ממאסר למעצר בית.
הוא נהרג בידי האטרוסירפטורים תוך הגנה על בנו.
פיליפ אנתוני-רודריגז - דאדלי קבררה (עונה 1), מנהל מושחת האחראי על מכירת הדינוזאורים.
נהרג על ידי האטרוסירפטורים של המאמנת.
לואיס ברמודס - בובי נובלר (עונה 1), מנהל פארק של סטיגימולוקים כלואים, אותו סמי ובן הרסו בניסיון לשחרר את הסטיגימולוקים.
סטיב בלום - קארל/ג'נסון (עונה 1. אורח בעונה 2 ומדבב קולות שונים בעונה 3), קארל הוא שכנה הנרגז של סמי שנהרג בידי האטרוסירפטורים.
ג'נסון הוא פקח מושחת במי"פ העוזר למאמנת לבגוד בקבררה והוא נהרג בידי אלוזאורוס.
כריס ג'יי אלכס - ג'ארד (עונה 1), פקח מושחת במי"פ המובס לאחר שרכבו נתקע בבור מים והוא נטרף בידי בקלספינקס.
בנג'מין פלורס ג'וניור - ברנדון באומן (עונה 1), אחיו הגדול של דריוס ואחיו הגדול המאמץ של קנג'י.
נשמע בשיחת טלפון עם דריוס.
גר ביחד עם אימו ועוזר לה כאשר דריוס לא בסביבה.
אניאטה אסומוגה - זיינה מבאלו (עונה 2), בתם של אמינטה ואוסמן מהכפר בסנגל.
בחורה צעירה וחובבת דינוזאורים המלווה את החבורה.
שריז בות' - אמינטה מבאלו (עונה 2), אמה של זיינה.
עובדת בחקלאות ושומרת על סטגוזאורוסים בחווה.
מעודדת את זיינה לחבור לשישייה.
סמבה שוטה - אוסמן מבאלו (עונה 2), אביה של זיינה, המחפש כמותה תשובות לבריחת הדינוזאורים ונראה שהוא חובב דינוזאורים נלהב.
סטיבן פו - קפטן לאנג (עונה 2), סוחר דינוזאורים של סויונה.
בתחילה מצא את החבורה והורה לכלוא אותם ולהפיל אותם לים, אך נתן להם לברוח לאחר שעזרו לו, אם כי מחזיר את הביצים והדינוזאורים שהיו לו.
סויונה מחליטה להיפטר ממנו והוא נהרג בידי האטרוסירפטור שלה.
גדעון אמרי - סאליבן (עונה 2), אחד מאנשי הצוות של קפטן לאנג שכמותו מחליט לשתף פעולה עם החבורה ולתת להם לעזוב.
נהרג בידי דינוזאורים וגופתו נמצאת בידי סמי.
אייק אמדי - ד"ר סאר (עונה 2), המדען הראשי של המכלאה של סויונה סנטוס בסנגל.
מדען מושחת ותאב בצע שיצר בריוניקס לבקן ועיוור.
הוא מנסה להרוג את סויונה אך נופל לכלוב הבריוניקס הלבקן ולצד האטרוסירפטור של סויונה השניים טורפים אותו.
סקיילר ג'יסונדו - ארנסט (עונה 2), ראש תנועת "שחרור דינוזאורים עכשיו" (שד"ע), העוסקת בשחרור של דינוזאורים מכלובים.
ארנסט בעל קשרים בעולם והוא מארגן לברוקלין טיסה לדובאי, שם נמצאת סויונה.
איוון מיכאל לי - בארי סמבן (עונה 3), סוכן המודיעין הצרפתי שהיה עובד של "עולם היורה" לצד אוון.
הוא רודף אחרי סויונה ואחרי העוזרים לה ועוצר לבסוף את סויונה.
סנדהיל רממורת'י - פרופסור צ'אק דסאי (עונה 3), פרופסור היועץ לענייני האו"ם וממתנגדיהם הגדולים של ביוסין.
עם זאת לאחר שהופחד בידי המאמנת הוא מודיע על תמיכתו בתוכנית של ביוסין.
ביאטריצ'ה גראנו - ג'יה (עונה 3), חברתו האיטלקית של בן ונכדתה של נונה.
ג'יה למדה בסתר לימודי פלאונטולוגיה וכמו בן היא מודאגת מהתוכניות של "ביוסין".
איזבלה רוסליני - נונה (עונה 3), סבתה האיטלקית של ג'יה.
היא חוששת מדינוזאורים ובתחילה עוינת לחבורה אם כי משנה גישה.
אדם הרינגטון - ד"ר לוויס דודג'סון (עונה 3), מנכ"ל "ביוסין" הרוקח עסקאות עם סויונה וגם עם המאמנת מאחורי גבה בשוק של מלטה, כמו גם רוכש מקלט לדינוזאורים באיטליה.
מרואן סלאמה - דאבי (עונה 3), עיתונאי המרגל אחרי ברוקלין כדי להפיל יחד את סויונה.
שון רוהני - ריו (עונה 3), סוחר דינוזאורים מפוקפק בשוק של מלטה.
אלוזאורוס - פרט אלוזאורוס לכאורה צד את ברוקלין לפני העלילה והוא מופיע בהמשך עומד להימכר, אך דריוס משחרר אותו כדי שיילחם ברפטורים.
הוא גם טורף את העובד ג'נסון.
האלוזאורוס מופיע בהמשך בשוק הלילה במלטה, שם הוא משתחרר וטורף מספר סוחרים.
אנקילוזאורוס - פרט בשם "באמפי" שאומץ בידי בן והוא מצוי בחווה של סמי אם כי מוברח להימכר במכולה.
בן משחרר אותו ומתברר שבאמפי שראית גוססת מטילה ביצה, כך שהיא נקבה.
הביצה בוקעת בהמשך ו"חלקלקי" מאומץ בידי החבורה באיטליה.
אטרוסירפטור - נראים פרטים מאומנים שצדים את החבורה בעקביות כשהם מאומנים בידי מאמנת השורקת להם ומעבירה אותם במשאיות.
היא דואגת שיצודו את ברוקלין ושאר החבורה וכן הורגים את דניאל קון, דאדלי קבררה ואת היועץ קורסו, אך מובסים בלחימה נגד טירנוזאורוס ואלוזאורוס.
פרט אחר נמצא אצל סויונה, בו היא משתמשת לפגוע ביריביה כמו בקפטן לאנג וד"ר סאר וכן להטיל אימה על פרופסור דסאי ועל ברוקלין.
עם זאת סויונה מחליטה למכור את האטרוסירפטורים (ללא הצלחה) על מנת לפגוע במאמנת ובקרב הסופי מול המאמנת היא מובילה קרנוטאורוס שמביס אותם, כמו גם טורף את המאמנת.
בריוניקס - נראים מספר פרטים במכולות.
פרט מגזע ייחודי לבקן מופיע בבור המעבדה של ד"ר סאר, אשר יצר אותו במעבדה אך האחרון פונה נגדו וטורף אותו לצד האטרוסירפטור של סויונה.
פרטים נוספים נראים בשוק במלטה.
בקלספינקס - נראים שני פרטים המתקיפים את החבורה ומטביעים את הואן של בן כשאחד מהם נתקע לצידו וכמעט שוקע מטה אך מצליח להימלט.
השניים נתפסים ומועברים למכולות אך משוחררים ואחד מהם טורף את הפקח ג'ארד.
ברכיוזאורוס - נראים מספר פרטים בכלוב לפני שמועברים לאתר המכולות כדי להימכר.
פרטים נוספים מופיעים בנהר ואחד קרוב לכפר התרנגולים, לאחר שכנראה השתחרר מהמכלאה.
קרנוטאורוס - נראה פרט במכולות שמצליח להשתחרר וכמעט טורף כמה פקחים.
פרט אחר נראה בשוק במלטה ומשתחרר כמו גם קרנוטאורוס נוסף המובל בידי סויונה והיא משתמשת בו כדי להביס את האטרוסירפטורים של המאמנת ולאחר מכן להרוג אותה.
קנטרוזאורוס - נראים מספר פרטים במכלאות והן בסנגל, כאשר פרט אחד נתקע באמצע הכביש במהלך המרדף אחר סויונה.
בנוסף פרט פצוע נראה במטוסו של בארי סמבן, אותו הוא ניסה להטיס למינכן, אם כי הקנטרוזאורוס התעורר וניסה להכות את החבורה תוך שהוא שובר את המטוס שנחת באיטליה.
קומפסוגנתוס - נראים שני פרטים הסועדים על סנדוויץ דרוס ורבים, כשהזוכה נטרף בידי פטרנודון.
פרט פצוע שנפגע בצווארו ורגלו היה מטופל אצל רוני.
בנוסף נראים פרטים בשוק הלילה כשאחד מהם נהרג בידי ליסטרוזאורוס.
דימורפודון - נראים מספר פרטים במכולות.
פרטים נוספים מפתיעים את יאז והחבורה וחלקם נטרפים בידי סוכומימוס ואריות.
פרטים אחרים בשוק הלילה משתחררים ופונים לתקוף אנשים אך נטרפים בידי קרנוטאורוס ואחר מנסה לחטוף את בן אך נבלם במוט חשמלי.
גלימימוס - נראים מספר פרטים במכולות, כשפרט אחד שהשתחרר נטרף בידי מג'ונגזאורוס.
בכפר של זיינה מופיע הגלימימוס "גבה", אותו היא אימצה מגיל צעיר.
גם בשוק הלילה נראים כמה פרטים.
נסוטוצרטופס - בן ודריוס נתקלים במספר פרטים חוצים את הכביש ואחד נתקע בתחנת דלק וכמעט שורף אותה אך בן מצליח למנוע את השריפה והפרט מצליח להתאחד עם אחרים.
כמו כן כמה פרטים נראים במכולות וכן בשוק הלילה, כאשר הם כמעט פוגעים בחבורה.
פכירינוזאורוס - פרט אחד מופיע כשדריוס ושני פקחים מרגיעים אותו.
פרט נוסף נראה במכולות בדרך להימכר אם כי דריוס וקנג'י משחררים אותו ויוצרים הסחת דעת לפני שהוא מורדם.
פרזאורולופוס - כמה פרטים זוהרים רועים סביב הקרוואן של קנג'י, אותם הוא רואה מצוק קרוב לביתו.
פטרנודון - נראים מספר פרטים מעופפים שבן מציין לפני העלילה שאחד חטף לסטודנטית את התיק.
פרט נוסף טורף קומפסוגנתוס שניזון מסנדוויץ על הכביש.
פרט אחר מבריח שקנאים אך נטרף בידי סוכומימוס.
נראים פרטים משוחררים בכאוס של שוק הלילה.
סינוצרטופס - נראים מספר פרטים במכולות.
סטגוזאורוס - נראים מספר פרטים בכלוב גדול ובהמשך במכולות.
פרט נוסף היה חוויה תרפית עבור יאז לפני העלילה.
בכפר של זיינה נראים שלושה סטגוזאורוסים המגוננים על הכפר מסוכומימוס.
סטיגימולוק - מספר פרטים נראים בפארק של "בובי נובלר" אותם הוא מחזיק בשרשראות במכלאה קטנה אך סמי ובן משחררים אותם.
כמו כן נראים עוד פרטים בדרך למכירה וכן בשוק הלילה, כאשר הם נתקלים במכוניות ואנשים.
סוכומימוס - נראה פרט במכולות אך הוא מצליח להשתחרר ולטרוף כמה פקחים.
בהמשך הסוכומימוס מאיים על הכפר של זיינה וכמעט טורף את החבורה, אם כי מורחק בידי שלושה סטגוזאורוסים.
פרט אחר מופיע במעלה הנהר והוא טורף מספר דימורפודונים, פטרנודון וכן נלחם בהיפופוטם וטורף אותו, כמו גם רודף אחרי יאז בצלילה תת-מימית.
עם זאת הוא עצמו נהרג בידי מג'ונגזאורוס.
טירנוזאורוס - נראה פרט אחד במכולות והוא משוחרר כדי שיעזור להביס את האטרוסירפטורים, מה שהוא עושה.
ולוצירפטור - נראה פרט אחד במכולות.
מונולופוזאורוס - נראים מספר פרטים במעבדה של ד"ר סאר, אך הם הופצצו בידי סויונה עם המתקן כולו.
פרטים נוספים נמכרים בשוק הלילה במלטה, אך משתחררים.
מג'ונגזאורוס - נראה פרט אחד שברח מהמכולה שלו, לאחר שכבר טרף מג'ונגזאורוס שנכלא לצידו וזה צד גלימימוס ומאיים על צוות הסיפון אך דריוס מצליח לכלוא אותו.
בהמשך הפרט מצליח להימלט ומאיים על החבורה בלילה, כמו גם טורף אריה.
הוא אף נלחם עם סוכומימוס ומצליח להרוג את האחרון תוך נשיכת צווארו.
ליסטרוזאורוס - נראים מספר פרטים שאומנו ללחימה ואחד מהם הורג קומפסוגנתוס מתקרב וכנראה גם ליסטרוזאורוס יריב.
צרטוזאורוס - נראה פרט אחד שהשתחרר במהלך הכאוס בשוק הלילה.
פירורפטור - נראה פרט שהובא ל"ביוסין" אך נמלט לאיטליה, שם הוא הרג אדם אחד וכלבו ותוקף את המכונית של ג'יה.
המאמנת עם האטרוסירפטורים מצליחה להכניס אותו למטענית אך הוא משתחרר לאחר שארבה ענק פגע בגלגלים.
הוא יוצא ומעורר בהלה במגרש סקי איטלקי, כאשר הוא ממשיך לעבר הבסיס של "ביוסין".
ארבה ענק - נראים מספר פרטים בשוק הלילה, אשר בורחים מכלובים במהלך המהומות בשוק ומניסים את החבורה.
הם עצמם נטרפים בידי הדינוזאורים.
ארכאופטריקס ואפטוזאורוס - נראים באיורים או ספרים.
פרוטוצרטופס, אנכיאורניס, מוזאזאורוס, יוטירנוס, סינאורניתוזאורוס וטימורלנגיה - מוזכרים.
עולם אחד הוא ציור מעשה ידי הצייר והפסל האוסטרי מקסימיליאן לנץ משנת 1899. הציור משקף את מאפייני הסגנון של התקופה – צבעים אינטנסיביים, קומפוזיציה חלומית וממד סימבוליסטי עמוק.
היצירה מוצגת במוזיאון לאמנות יפה בבודפשט.
היצירה ממוקמת בשדה פתוח ומשדרת תחושת מלנכוליה, בדומה ליצירתו של הנס תומה "Auf der Waldwiese", אך מעבר לדמיון הרגשי, שתי היצירות שונות לחלוטין.
בעוד ציורו של תומה נטוע בעולם המציאותי, "עולם אחד" של לנץ ניחן באיכות מיסטית המדברת לרוח האדם.
בעת צפייה ראשונה ביצירה, בולט השימוש בצבעים עמומים ומעורפלים לצד קבוצת נשים רוקדות ברקע, אלמנטים היוצרים ניגוד מרתק בין שמחה לעצב, כרמז לקשר הבלתי נמנע בין התחושות הללו.
הפלטה הדהויה מתאימה למצבו הרגשי של הגבר שבחזית, אשר נראה שקוע במחשבות בעודו צועד בעשב עם סיגריה בידו.
לבושו והתנהגותו יוצרים תחושת זרות בשדה, כאילו הוא עובר במקום שאינו שייך לו.
מימינו של הגבר מתקרבות אליו ארבע נשים יפהפיות הלבושות בשמלות שקופות בגוון כחול בהיר, בהירות יותר משמלותיהן של הנשים האחרות ברקע.
הן מחזיקות זרי פרחים מעל ראשיהן, מה שמעורר השערה כי הן משתתפות בטקס פגאני, או מסמלות את כוחו של הטבע.
בעוד הן מקרינות חיוניות ותנועה, הגבר נראה מרוחק ושקוע בעצמו.
ניתן לשער כי הנשים מזמינות אותו להצטרף אליהן, אך הוא נראה לא מעוניין או מנסה להתנגד.
צבעי הכחול והירוק, המזוהים בדרך כלל עם הטבע והחיים, מופיעים ביצירה באופן עמום ומושתק, מה שעשוי לרמוז כי הגבר איבד את הקשר שלו לעולם הטבעי.
ייתכן שהנשים, בגוון הכחול הבהיר שמאיר את חשכת השדה, מציעות לו דרך לצאת מייאושו ולשוב אל החיים.
"עולם בשני צבעים" הוא סינגל של הזמר-יוצר הישראלי ששון איפרם שאולוב.
השיר יצא לאור ב-5 באוגוסט 2025 בהוצאת אבי גואטה הפקות, בעיבוד והפקה מוזיקלית של מתן דרור.
השיר נכתב והולחן על ידי שאולוב, והופק מוזיקלית על ידי מתן דרור.
עוד בטרם יציאתו הרשמית זכה השיר לחשיפה ברשתות החברתיות, לאחר שקטע מתוכו הופץ והפך ויראלי, מה שעורר ציפייה לקראת פרסומו.
מילות השיר עוסקות בזוגיות ובקשר רגשי הנתפס כמחסה בתוך מציאות סוערת.
הפזמון כולל את השורה "בניתי לך עולם בשני צבעים, אחד שחור אחד לבן בהיר", כסמל לדואליות שבקשר: בין קושי לאור ובין מורכבות לפשטות.
השיר מתמקד באהבה נכזבת ובחוויית כאב אישי תוך שימוש בדימויים פשוטים ונגישים.
בביקורת שפרסם עינב שיף ב-ynet תואר השיר כיצירה נטולת יומרות, המזכירה סרט קיץ שנועד בראש ובראשונה לבידור פשוט אך מצליח לספק חוויה נעימה.
שיף הדגיש כי "עולם בשני צבעים" לא מתיימר להיות המנון העצמה או תחינה רגשית, אלא מתמקד בסיפור אישי של שברון לב.
לטענתו, השילוב בין כתיבה חרוזית במידה לבין הפקה מוזיקלית מקצועית מעניק לשיר חינניות, במיוחד לאור גילו הצעיר של היוצר.
עוד צוין כי השיר עשוי להפוך ללהיט אך אינו מחויב לכך, ובכך מהווה חלק מתהליך התבגרות אמנותי רחב יותר עבור שאולוב.
לעומת זאת, בביקורתו של יוסי חרסונסקי הוצג השיר כדוגמה מובהקת לשיר ים תיכוני על אהבה נכזבת.
חרסונסקי ציין כי השיר מתכתב עם מאפיינים מוכרים של הז'אנר: מלודרמה, רגשנות גולמית והצגת הדובר כקורבן של פרידה.
בביקורתו ניתח את השימוש בדימויים כמו "עולם בשני צבעים" ו"אין דבר בינינו שיפריד" כסימנים למגמה זו, והדגיש את תחושת חוסר האונים והמצוקה המשתקפת בטקסט ובביצוע הקולי.
לדבריו, העיבוד של דרור והטון הדרמטי של שאולוב מבטאים את המסחור של הז'אנר, אך יחד עם זאת ממחישים את הקשר הישיר עם קהל היעד.
עולם חדש מופלא הוא רומן דיסטופי שנכתב בידי אלדוס האקסלי בשנת 1932. זהו רומן עתידני שצופה התפתחויות בטכנולוגיית הרבייה, השבחת הגזע והשליטה המנטלית, ששילובן מוביל לשינוי מהותי בחברה.
זהו הרומן המפורסם ביותר של האקסלי ויש הטוענים שהוא הנועז שבספריו.
הספר מעלה ביקורת חברתית בנושאים רבים, ביניהם רבייה באמצעות פסי ייצור כמשפיל, ממשל עולמי ריכוזי והניסיון לשלוט במחשבות ובהתנהגות של אנשים באמצעים מדעיים.
כמו כן מבקר האקסלי בספרו את הנרי פורד, זיגמונד פרויד, הכנסייה האנגליקנית, תומאס מלתוס, ועיתון ה"דיילי מירור".
כשם שהספר "1984" של ג'ורג' אורוול הוא ביקורת על הקומוניזם במסווה של סיפור עתידני, כן עולם חדש מופלא הוא ביקורת על הקפיטליזם, בעיקר על אורח החיים האמריקאי כדברי מנהל ה"מדגרה" בראשית הספר: "כיום התרבות משועבדת לתעשייה".
בשנת 2020, אמזון פריים וידאו הפיקה סדרת טלוויזיה בעלת אותו שם, המבוססת על הרעיונות המרכזיים בספר.
כותרת הספר היא ציטוט מתוך דבריה של מירנדה במערכה החמישית של "הסופה" של ויליאם שייקספיר, כאשר היא מתאחדת בשמחה חזרה עם משפחתה.
בספר, ג'ון הפרא הוא מעריץ של שייקספיר ונוהג לצטטו במהלך הספר מספר רב של פעמים.
אך יצירותיו של שייקספיר עוסקות בנושאים שהחברה בעולם החדש והמופלא לא עוסקת בהם, כגון נישואין, משפחה, חיי אהבה, סבל ועוד.
מסיבות אלו, יצירותיו של שייקספיר כמו גם רוב יצירותיו של המין האנושי אי פעם הוחרמו ואינן מוכרות אלא למעטים ביותר, יודעי דבר.
בחברה העתידנית שיצר האקסלי, אנשים נוצקים לתוך חברת קאסטות קונפורמית, שאמצעי האכיפה בה הם כימיים.
קבוצות של ילדים זהים, מהונדסים במעבדות פוריות, וכדי לשלוט באינטליגנציה ובהתפתחות הפיזית של העוברים, מונעים מהם חמצן ומשפיעים על התפתחותם באמצעים כימיים.
מעמד ה"אלפא" הוא האינטליגנטי ביותר, ה"בטא" קצת פחות, וכן הלאה עד למעמד "אפסילון" שנוצר מלכתחילה עם לקות מנטלית חמורה ומיועד לבצע את המטלות הטכניות והמשעממות ביותר מבלי להתלונן.
למעשה, אנשים נולדים אפוא על מנת למלא את עבודתם, בניגוד למצב שבו משרות נוצרות עבור בני אדם.
מהלידה מקנים לחברי כל מעמד את האמונה שהמעמד שלהם הוא הכדאי ביותר מבין המעמדות האחרים, וזאת על ידי השמעת אמרות מוקלטות החוזרות על עצמן בזמן שנת הילדים הצעירים, וכן באמצעות חינוך תואם.
בספר נטען כי כלי זה (חינוך על ידי דיבור אל אדם ישן) יעיל רק בתנאי שהאמרות המוקלטות יעסקו במוסר ולא במדע.
לכן, כל האמרות עוסקות במוסר האישי והחברתי שהילד עומד להיכנס אליו.
אמצעי נוסף של עיצוב האדם הוא התניה המבוצעת מגיל רך מאד: למשל, תינוקות מהמעמדות הנמוכים מקבלים מכות חשמל כאשר הם מתקרבים לספרים, כדי להבטיח שבבגרותם יתרחקו מהם.
רוב הנשים הן עקרות, ורק 30% מנקבות המעמדות העליונים (ה"אלפא וה"בטא") הן פוריות, אף על פי שהריון אסור ומילים כגון "אמא" או "אבא" נחשבות לגסות.
הרבייה והחינוך הם באחריות המדינה, וזו מצידה מעודדת קיום יחסי מין לצורך הנאה בלבד וריבוי בני זוג המתחלפים בתדירות גבוהה, כשמוסד הנישואין איננו קיים אלא כמילה גסה.
כל אי־שביעות רצון שנשארת אצל האזרחים למרות תהליך ההתניה מטופלת באמצעות סם אנטי־דיכאוני, נטול כל תופעות לוואי, בשם "סוֹמָא", המחולק להמונים בעידוד הממשל, כלול בתוך מאכלים, ומשמש כגז להשתלטות במקרים של איבוד שליטה מצד אזרח או קבוצת אזרחים.
כדי להדגיש את פגמיה של החברה, מכניס האקסלי את הדמות ג'ון, אשר גדל בשמורת אינדיאנים המשמרת התנהגות ואמונות "פרימיטיביות", ולפיכך נחשב כ"פרא" ומקבל הלם תרבות בהיחשפו לציוויליזציה.
אנשי החברה נראים כשמחים ומצהירים שהם באופן כללי מאושרים, אך הפרא ג'ון חושב שאושר זה הוא מלאכותי וחסר־רגש.
לדעתו כאב וצער הם חלק בלתי נפרד של החיים, ומבלי שניתן לקבל פרספקטיבה באמצעותם, השמחה הופכת לחסרת משמעות.
מוסטפא מונד, אחד מעשרת בעלי הדרגה הבכירה בעולם, יודע שאושר זה הוא אושר מזויף אשר קיים אצל אנשים מחוסר ברירה, חוסר ידיעה וסלידה הננטעת בהם מהשונה, אך בניגוד לג'ון, אשר מאמין שחוסר יעילות הוא מחיר מועט לשלם בעד דעת וחופש, מוסטפא מאמין שהיעילות היא מה שקובע.
זהו המאבק של המטרה כנגד הדרך, או בצורה המוכרת יותר – האם המטרה מקדשת את האמצעים.
דעתו של האקסלי בעניין ברורה.
ב-1958 פרסם האקסלי ספר עיון בשם Brave New World Revisited, בו הוא בוחן את הכוחות החברתיים והפוליטיים שעשויים להביא יום אחד לדיסטופיה הדומה לזו ש"בעולם חדש מופלא".
1948 - בשם: "עולם חדש" - תרגום: יצחק אברהמי, הוצאת בטרם.
1962 - בשם "המחר הנועז" - תרגום: מנחם בן אשר, הוצאת מצפן.
1985 - תרגום: מאיר ויזלטיר, הוצאת זמורה ביתן.
2008 - תרגום: מאיר ויזלטיר, כנרת זמורה-ביתן דביר, עם מבוא מאת מרגרט אטווד המשווה בין השאר את הספר ל-1984.
הספר נכנס לרשימת הספרים האסורים במספר מדינות בטענה שעשוי לגרום להפרעות נפשיות ונוגד את הדת.
1932 - נאסר והוחרם באירלנד
1967 - נאסר והוחרם בהודו
עולם התנועה היה מתקן בפארק השעשועים אפקוט בדיסניוורלד שבפלורידה שבפעל בין ה-1 באוקטובר 1982 וה-2 בינואר 1996. המתקן מומן על ידי חברת ג'נרל מוטורס ונפתח עם הקמת הפארק.
בשנת 1996 נסגר המתקן והוחלף במתקן טסט טרק החדשני.
המבקרים במתקן עלו על כלי הרכב שפעלו בשיטת אומנימובר ונלקחו דרך סצנות מההיסטוריה של התחבורה שהוצגו באמצעות בובות אודיו אנימטרוניקס.
הסצנות השונות הוצגו בהומור רב וכללו, בין היתר, המצאת הגלגל, תוכניותיו של לאונרדו דה וינצ'י ליצרת מכונות תעופה, כריסטופר קולומבוס המפליג לגילוי אמריקה, ופקקי התנועה הראשונים.
מספר בובות אודיו אנימטרוניקס: 188
משך הנסיעה במתקן: 14:30 דקות.
מספר מבקרים: 3,000 מבקרים לשעה.
מספר מבקרים ליום: 20,000 מבקרים ליום.
לאחר פירוק המתקן הועברו חלק מבובות האודיו אנימטרוניקס למתקנים אחרים.
חלקם נשלחו לשודדי הקריביים, המפלצת הימית נשלחה לפארק ההרפתקה הקליפורנית של דיסני והרוכב של העגלה בסצנת פקק התנועה הראשון הפך להיות דמותה של אלן דג'נרס במתקן עולם האנרגיה.
שיר הנושא של המתקן "כיף להיות חופשי" - "It's Fun to Be Free" נכתב על ידי אקס אטנציו ורודי בייקר, אשר כתבו את "יו הו הו" (שיר הנושא של שודדי הקריביים) ורוחות אפלות מצחקקות - שיר הנושא של הטירה המכושפת.
תרנגולות האודיו אנימטרוניקס הועברו לעיר ההנפשה של מיקי בממלכת הקסם והם נמצאות בחווה של גופי.
עולם הקולנוע היה שבועון ישראלי שעסק בבידור, והופיע בין שנות ה-50 ל-שנות ה-70.
הופעת השבועון החלה באוגוסט 1951, ביזמת הוצאת ש.
פרידמן בתל אביב בפורמט של מגזין קודם בשם "קולנוע" שיצא לאור מסוף שנות ה-30 ובמהלך שנות ה-40. השבועון עסק במגוון נושאים הקשורים בבידור בישראל אך במיוחד בהוליווד.
השבועון הכתיר עצמו בכותרת "שבועון אינפורמטיבי מצויר לענייני קולנוע ואומנות".
השבועון התמקד במיוחד בקולנוע הוליוודי, ופרסם כתבות רכילות על כוכבי הוליווד ותקצירי סרטים שהופקו על ידי האולפנים הגדולים בהוליווד באותה התקופה.
השבועון התבסס על כתבות שהתקבלו ממערכות יחסי הציבור של האולפנים בארצות הברית, וכן על כתבים בחו"ל, חלקם הגדול סטודנטים לקולנוע שלמדו בארצות הברית.
הכתב הקבוע צ'סט ראל היה נציג העיתון באירופה, ואף שיחק בתפקידים זעירים בסרטים של במאים כמקס אופולס.
כתבי העיתון בארצות הברית היו: אן אברמס ואביק גילבוע בהוליווד, יעקב בעל תשובה ומאוחר יותר חיים קינן בניו יורק.
באירופה: ג'רלד קוב לונדון, בני כהן פריז ונתן לביא רומא.
עם הכתבים בארץ נמנו: ג.
עיטור (תיאטרון ובידור), בינה ברזל (לאשה), יצחק בן נר, (רדיו), עידן תדמור, ישעיהו לויט, חיים קינן ובני דודקביץ' (מוזיקה), ואריה חשביה.
על אף תשומת הלב שהקדיש השבועון להוליווד, ניסה השבועון לקדם את אמנות הבמה וחיי התרבות בישראל, ושילב כתבות על הצגות חדשות, על מופעי בידור, ועל טקס בחירת מלכת היופי.
בשנות ה-60 היה השבועון מעלה מופעי בידור ב"היכל הספורט" בתל אביב, בהשתתפות "להקות קצב", בהנחיית חיים קינן.
הפרס ללהקה הזוכה היה – מנוי שנתי ל"עולם הקולנוע".
על מדורי העיתון נמנו מדור "המכתבים למערכת" (ביולי 1953 שאל הקורא משה נודלמן מתל אביב "האם יודע הצנזור כי בסרט 'יצורים חמודים' המוצג בתל אביב מופיעה בחורה עירומה מדי ערב בערב?".
העיתון החזיק מעמד עד לאמצע שנות ה-70, כאשר נדחק על ידי השבועון העולה להיטון, שהתחיל להופיע בשנת 1969. באמצע שנות השבעים התאחד השבועון עם להיטון, והעיתון המאוחד נקרא – "להיטון – עולם הקולנוע" שם שהפך למותג בשדה עיתונות הבידור בישראל.
בסוף שנות ה-80 חדל גם העיתון המאוחד מלהתקיים.
עולם מופלא היא סדרת-טבע תיעודית שהופקה על ידי ה-BBC.
הסדרה מורכבת מ-11 פרקים עיקריים, העוסקים כל אחד בסביבת מחיה אחרת בכדור הארץ, ומשלושה פרקים נוספים שעוסקים בעתידו של כדור הארץ והחיים בו.
את הסדרה הפיקו דייוויד אטנבורו ואליסטר פותרג'יל.
אטנבורו שימש גם כקריין הסדרה.
הקריין בגרסה העברית הוא הזמר דני בסן.
הסדרה הופקה בשיתוף עם ערוץ דיסקברי ועם ה-NHK (רשות השידור היפנית), ותוארה בידי יוצריה כ"מבט כולל על המגוון הקיים בכדור הארץ".
"עולם מופלא" היה מסרטי הטבע הראשונים שצולם בטכנולוגיית טלוויזיה בהבחנה גבוהה (HD), שיוצרת איכות תמונה טובה יותר.
במקור, שודרה התוכנית בבריטניה במהלך שנת 2006. בישראל שודרה התוכנית ב-31 במאי 2007 בערוץ הראשון, וב-2017 בשידורים חוזרים בכאן 11. הסדרה זכתה להצלחה בישראל, והפרק הראשון שלה גרף 9.6% רייטינג, שיעור גבוה יחסית למרבית התוכניות ששודרו בערוץ הראשון.
הסדרה זכתה להצלחה רבה גם בשאר העולם, ובסך הכול נמכרה ל-130 מדינות.
כל פרקי הסדרה יצאו לאקרנים גם במארז DVD, ואף ניתן לקנות בנפרד את הפסקול שלה.
לסרטי ה-DVD מצורף דיסק של הסדרה העוקבת "עולם מופלא: העתיד".
כמו כן יצא ספר המבוסס על הסדרה שתורגם לעברית.
שנה לאחר מכן, ב-2007, נוצר סרט קולנוע בשם "עולם גדול מופלא", המבוסס על מרבית חלקי הסרט, בדגש על שלושה יצורים חשובים ונדירים - דוב קוטב, פיל סוואנה אפריקני ולווייתן גדול-סנפיר.
עשר שנים לאחר מכן, ב-2016, שודרה סדרת המשך בת שישה פרקים לסדרה, תחת הכותרת "עולם מופלא 2".
סדרה המשך נוספת - עולם מופלא 3, שודרה בסוף 2023.
הפקת הסדרה ארכה למעלה מחמש שנים, ובוצעה על ידי המפיק אליסטר פותרג'יל וצוותו, שאחראים גם לסדרה המוצלחת הכוכב הכחול.
הקריין הראשי של הסדרה בגרסה המקורית הוא סר דייוויד אטנבורו, שדרן טלוויזיה פופולרי וחלוץ בתחום סרטי הטבע, ואת המוזיקה שמלווה את פרקי הסדרה הלחין ג'ורג' פנטון.
במהלך צילום הסדרה, ביקר הצוות ב-62 מדינות, והצילומים נערכו ב-204 אתרים טבעיים שונים ברחבי העולם.
ההפקה כולה ארכה יותר מ-5 שנים, ובכללן יותר מ-2,000 ימי צילומים.
הפקת הסדרה עלתה כ-13 מיליון לירות שטרלינג, שהן כ-26 מיליון דולרים.
הסדרה מורכבת מ-11 פרקים עיקריים.
הפרק הראשון מהווה סקירה כללית של הסדרה, על ידי תיאור של כל סביבות המחיה השונות שעליהן יוסבר ביתר-פירוט בפרקים הבאים.
המעבר מקצה אחד של כדור הארץ לקצהו השני והסקירה של סביבות המחיה השונות והייחודיות של כדור הארץ ממחישים לצופה את המגוון העשיר של צורות חיים ונופים הקיימים בכדור הארץ כולו.
כל אחד מ-10 הפרקים הבאים מתמקד באחת מהסביבות הטבעיות הקיימות בכדור הארץ וסוקר את מאפייניה, נופיה, את האתגרים הטבעיים המצויים בה ואת המגוון של הפאונה והפלורה החיים בה, ודרכי הישרדותם.
היה זה בין הפעמים הראשונות שכמה מהתנהגויות בעלי החיים, הנופים ותופעות הטבע שנראו בסדרה צולמו ותועדו.
כמה מפרקי הסדרה, ובייחוד פרקים 6–11, מציגים סיטואציות קשות לצפייה מעולם הטבע, דוגמת פיל בודד שמותקף באכזריות על ידי קבוצת אריות או דוב קוטב שמנסה לתקוף מושבת ניבתנים ללא הצלחה ולבסוף מוכרע על ידי הרעב, התשישות והחבלות הגופניות.
פאתרגיל אמר כי הוא ביקש מה-BBC להציג אזהרה הולמת לפני שידור קטעים אלו.
11 הפרקים העיקריים בסדרה ממעטים להתייחס לבעיות איכות סביבה עולמיות שנגרמות כתוצאה מנזקי האדם, דוגמת התחממות עולמית, אובדן בתי גידול, בעלי חיים בסכנת הכחדה ועוד.
דייוויד אטנבורו אמר כי הדבר נעשה בכוונה תחילה, מפני שהיוצרים העדיפו לסקור את המגוון והיופי שבכדור הארץ.
מכל מקום, חלקה השני של הסדרה, "עולם מופלא: העתיד" - המורכב משלושה פרקים, מתייחס בהרחבה לשימור הטבע, להשפעות האדם על בתי הגידול השונים ולאפשרות לחיות לצד הטבע מבלי להזיק לו.
מקוטב עד קוטב: בפרק הראשון מוצגות סביבות מחיה שונות לאורך כדור הארץ והתמודדות בעלי החיים המצויים בהן עם שינוי האקלים ההדרגתיים ועם חילופי עונות השנה.
הרים: בפרק מוצגות סביבות ההרים.
לסיום נראה ההר הגבוה בעולם - האוורסט, מעליו מעופפים כל שנה מאות עגורי חן בניסיון להימלט מהקור ומעיטים במסע להודו.
מים מתוקים: בפרק מוצגים הנחלים, האגמים, הביצות והנהרות החיוניים לרוב החיות על פני היבשה.
מערות: הפרק מציג את המערות והמנהרות שהתנאים השוררים בהם אילצו את בעלי החיים החיים בהן להסתגל לתנאי מחיה ייחודיים.
מדבריות: הפרק מציג את המדבריות.
עולמות של קרח: הפרק מציג את אקלים הקוטב של אנטארקטיקה וארקטיקה, הקפואים בהם קיים אקלים קפוא קיצוני.
נראים פינגווין רצועת-הסנטר ופינגווין אדלי המקננים באביב באזורים חשופים, לווייתנים גדולי סנפיר סועדים על קריל אנטארקטי, יסעור שלג ואנטארקטי מותקפים על ידי חמסן דרומי והתכנסות רבייה של הפינגוונים הקיסריים - הגדולים שבפינגווינים לפני החורף האכזרי במהלכו הזכרים נשארים על הקרח הקפוא ומצטופפים יחדיו.
בארקטיקה להקת אדרית שורדת במפרצים פתוחים בקרח, שועל שלג מתקרב לעגל של כבש מושק אך מוברח וזאבים מאיימים על הכבשים החסונים, דובת קוטב מתעוררת באביב עם גוריה ויורדת לים הקפוא המפשיר במהירות בעוד להקות עופות כמו אלקה קטנה, עגור קנדי, חמסן זנבתן וחופמאים מגיעים להתרבות.
בסוף האביב הקרח נמס במהירות ודובים נאלצים לשחות בים עד שיגיעו ליבשה מוצקה.
בסדרה נראה דוב שהגיע לאי עליו היו עדר ניבתנים חזקים, ניסה לתפוס כמה מהם, אך הפסיד ונפצע ולבסוף מת מתשישות ומפציעות.
המישורים הגדולים: בפרק מוצגים הערבות הרחבות המכילות מגוון רב של בעלי חיים.
נראית נדידת צבאי יעל מונגולים בנדידתם השנתית וגנואים ושתאים בסוואנות האפריקאיות, אווזי שלג בטונדרה מתמודדים עם שועלה רעבה בעוד איילי צפון נמלטים מיתושים ומזאבים ארקטיים, בערבות העצומות של אמריקה נראים עדרי ביזונים, פריחה בדרום אפריקה בעוד ברמת טיבט היבשה נראים עדרי יאק וקיאנגים, פיקות רמה וציידם הקטלני - השועל הטיבטי.
בערבות הלחות של הודו עשבי ענק מסתירים פילים, קרנפים, חובות וחזירים גמדיים ובסוואנות של אפריקה להקת אריות מורידה גורי פילים סמוך לבורות המים - אירוע נדיר מאוד.
בכמה ערבות כמו באוקוונגו ישנם הצפות קבועות ובהם נראים קובוסים ובבונים מהדסים במים.
יערות הגשם: בפרק מוצגים הג'ונגלים המכסים רק 3 אחוזים משטחו של כדור-הארץ אך מכילים 50 אחוזים מהיצורים החיים בעולמנו.
ימים רדודים: בפרק מוצגים הימים הרדודים שסביב היבשות, השופעים בחיים.
נראית נקבת לווייתן גדול-סנפיר עם צאצאה הרך במים הטרופיים של טונגה ממנו הם יוצאים למסע ארוך וקשה למימי הקוטב הסוערים, שוניות אלמוגים באינדונזיה מכילות סוסוני-ים זעירים, צדפת Ctenoides מפוארת והמוני רחבי זנב צדים יחד עם להקות דגים טורפים.
באוסטרליה תחשי משכן וצבי ים ניזונים מעשבי ים ודולפיננים דגים בגלישה מסוכנת אל החוף וקורמורני סוקוטרנה מקננים בחופי בחריין הלוהטים.
בימים ממוזגים פריחת פלנקטון מושכת קריל ודגים שונים המושכים אריות ים ודולפינים לבני צד, אצות קלפ גדולות בקליפורניה ומושמדות על ידי צבא קיפודי ים היוצרים ערוגות שוממות בהם כוכב ים חמניתי ענק מחפש טרף.
במימי דרום אפריקה דיונוני לוליגו מתרבים אך נטרפים בידי טריגון קצר-זנב וכריש חול נמרי.
טורף נוסף - עמלץ לבן גם מצוי באזור אך הוא טורף גורים של דובי ים אותם הוא מפתיע בתקיפה מלמטה.
באי המבודד מאריון דובי-ים תוקפים פינגווינים מלכותיים שחלקם מצליחים לחמוק מהם ובחופי אלסקה לווייתנים גדולי סנפיר ויסעורים סועדים על קריל שופע.
יערות עונתיים: בפרק מוצגים היערות ההמחטניים והנשירים - היערות הנרחבים ביותר על פני כדור הארץ.
בטייגה הצפונית הרחבה נראה שונר מסתורי, גרגרן סועד על אייל, אייל קורא ושכווי ענק הניזונים מעלי המחט.
בקליפורניה גדל יער סקוויות ענקיות, שהגדול שבהם, גדול העצים בעולם - גנרל שרמן שוקל כמו עשרה לווייתני-ענק.
ביער דלק אמריקני צד סנאים ואפרוחי לילית אפורה מתאמנים ומעל ההרים יער של אורן האצטרובל הזיפני, הזק שבעצים שגילו מעל 4,000 שנה.
יערות המחטניים בצ'ילה מכילים חיות ננסיות - הפודו, הקטן שבאיילים, וחתול קודקוד - הקטן שבחתולי העולם החדש.
יערות אחרים הם רחבי עלים ובהם ניזונים ביזונים אירופאים, זחלים וציפורי שיר באביב בעוד ברווזי מנדרין מגדלים את צאצאיהם בחללי עצים, ביערות מזרח ארצות הברית ציקדות מחזוריות מגיחות בכמויות עצומות, מושכות מאות טורפים ולאחר הזדווגותם מתים בהמוניהם.
בסתיו איילי אציל נלחמים על טריטוריות בעוד העצים משנים את צבע עלוותם לכתום ובחורף הקר והקשה עוזניות שחורות מותירים נבלות לנמרת אמור נדירה וגורה.
עם בוא האביב פרחי קרקע פורחים מוקדם וצובעים את קרקע היער.
יערות אחרים בהודו הם חמים בהרבה ומשירים את עליהם כדי לחסוך במים.
ביער נצפים לנגורים אפורים הניזונים יחד עם איילים נקודים מפירות העצים וטיגריס אורב וטורף לנגור אחד.
במדגסקר עצי הבאובב פורחים בעונה הגשומה ומפתים למורים צמריים לשתות מצופם העסיסי בעודם ניזונים מעשים המאביקים את הבאובב.
מעמקי האוקיינוסים: בפרק האחרון מוצג האוקיינוס הפתוח והמעמקים שלו.
במעמקים נראים לראשונה מפרשן צעיר, מדוזות ומסרקניות שונות, תמנון דמבו, מלפפוני ים, צלופח שן-מסור ודיונון ערפדי במפגן מרהיב של נהורנות ביולוגית.
הרי געש מסוימים התרוממו מעלה וייצרו איים בלב האוקיינוס, אליהם מגיעים דגים שונים כמו דג שמש מגובשש.
פרגטות, סולות וצבי ים מקננים באי אסנשן שאמצע האוקיינוס האטלנטי.
פריגטות נוספות לחופי מקסיקו מוצאות להקת דגים הנמלטת ממפרשנים מהירים אל פני המים ונטרפים בידי הפריגטות והמפרשנים.
בסיום נראית החיה הגדולה ביותר על פני כדור הארץ: לווייתן כחול, אשר פעם 300,000 לווייתנים שחו באוקיינוסים וכיום רק שלושה אחוזים שרדו.
עולם המים הוא סרט עתידני-בדיוני בבימויו של קווין ריינולדס ובכיכובו של קווין קוסטנר.
הסרט הופק ב-1995, קיבל ביקורות מעורבות ולא זכה להצלחה יחסית להשקעה הכספית הגדולה ביצירתו.
עם זאת, במהלך השנים השתבץ הסרט בקטגוריית סרטי קאלט, והצליח במכירות לווידאו.
העלילה מספרת על החיים בכדור הארץ לאחר שהוצף במימי הקרחונים שנמסו בקטבים.
האנשים ששרדו את ההצפה חיים בקומונות קטנות על פני הים, נעים בסירות רעועות ומייחלים למצוא את היבשה.
מי שתייה הם מצרך יקר המציאות ועפר אדמה הוא מצרך כה נדיר עד שהוא משמש כאמצעי תשלום בסחר חליפין.
אין מוסדות שלטון בעולם ואיש הישר בעיניו יעשה.
אחד הנוודים הימיים האלה הוא גיבור הסרט, ימאי נטול שם בגילומו של קווין קוסטנר.
הגיבור מגדל לעצמו מזון על סירתו אותה תכנן ובנה בעצמו ושותה שתן מטוהר שלו עצמו.
גופו הסתגל לסביבה המימית בכך שהתפתחה בו מערכת זימים וקרומי שחיה המאפשרים לו לשהות זמן רב מתחת לפני המים ולדוג דגים בדיג תת-מימי.
הגיבור נאלץ להגן על עצמו חדשות לבקרים מפני שודדים וטיפוסים מוזרים הנקרים על דרכו.
באחד האירועים, בעת שסחר עם קבוצה במטרה לרכוש מזון, הוא הותקף ונכלא בכלוב.
בחורה בשם הלן שחררה אותו מן הכלוב, לאחר שהבטיח לה שייקח אותה וילדה נוספת, אנולה, ליבשה.
לאנולה יש קעקוע על גבה, ויש המאמינים שזהו למעשה קוד או מפת סתרים, שמי שיפענח אותו יצליח להגיע ליבשה.